**ამბროლაურის მუნიციპალიტეტის მეორე მოწვევის საკრებულოს**

**ოცდამეორე რიგგარეშე სხდომის**

**ო ქ მ ი №19**

*ქ. ამბროლაური, ბრატისლავა რაჭის ქ. N11 6 სექტემბერი 2022 წელი.*

ამბროლაურის მუნიციპალიტეტის მეორე მოწვევის საკრებულოს ოცდამეორე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ 51-ე მუხლის პირველი პუნქტის, ,,ბ“ ქვეპუნქტის და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 2 სექტემბრის N:ბ77.7722245001 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 24 წევრი: ასლან საგანელიძე, დავით ხუციშვილი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ხათუნა ბეშიძე. აგრეთვე სხდომას ესწრებოდა გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მადლობა მოუხადა საკრებულოს წევრებს მობრძანებისთვის და განმარტება გააკეთა სხდომის მოწვევის და განსახილველი საკითხების თაობაზე. მან აღნიშნა, რომ მოსახლეობის თხოვნით და ხელმოწერებით შემოვიდა ქალაქ ამბროლაურში მდებარე სკვერების სახელდების საკითხი, რომელზეც კანონმდებლობის შესაბამისად წარიმართა პროცედურები, მოხდა საკრებულოს შესაბამისი კომისიის მიერ საკითხის განხილვა, რადგან იმ პიროვნებების გარდაცვალებიდან (რომელთა სახელიც უნდა ეწოდოს სკვერებს) არ არის გასული 20 წელი, საკრებულომ უნდა მიიღოს გადაწყვეტილება გამონაკლისიის დაშვების თაობაზე. ასლან საგანელიძემ ასევე ისაუბრა წინა მოწვევის საკრებულოს მიერ მიღებულ მსგავს გადაწყვეტილებაზე და ინფორმაცია მიაწოდა საკრებულოს თუ როგორი გადაწყვეტილება მიიღო სამთავრობო კომისიამ საკრებულოს მიერ გაგზავნილ წინადადებებზე.

ასლან საგანელიძემ დადასტურა ქვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. ქალაქ ამბროლაურში, მერაბ კოსტავას ქუჩაზე  (ლიბერთი ბანკის ამბროლაურის ფილიალის და ყოფილი კინო-თეატრის შენობების მიმდებარედ) მდებარე სკვერისათვის ბაჩანა ბრეგვაძის სახელის მინიჭების შესახებ

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. ქალაქ ამბროლაურში დავით აღმაშენებლის ქუჩაზე (კულტურის ცენტრის მიმდებარედ) რეაბილიტირებული სკვერისათვის დავით (დათუნიკა) სხირტლაძის სახელის მინიჭების თაობაზე

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

კენჭისყრის შედეგად მომხრე:24; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ქალაქ ამბროლაურში, მერაბ კოსტავას ქუჩაზე  (ლიბერთი ბანკის ამბროლაურის ფილიალის და ყოფილი კინო-თეატრის შენობების მიმდებარედ) მდებარე სკვერისათვის ბაჩანა ბრეგვაძის სახელის მინიჭების შესახებ

*პროექტი თან ერთვის*

ასლან საგანელიძემ საკრებულოს გააცნო პროექტი, თუ როგორი ფორმით უნდა მოხდეს საკრებულოს მიერ გადაწყვეტილების მიღება, რომელიც საბოლოოდ წარედგინება სამთავრობო კომისიას. მან აღნიშნა, რომ განკარგულების პროექტის სახელწოდება შეიცვლება და არ უნდა იყოს მითითებული სიტყვა ,,რეაბილიტირებული“, შესაბამისად კენჭის ყრა მოხდება ორივე განკარგულების შესწორებული ფორმით.

საკრებულოს წევრებმა აღნიშნეს, რომ კარგი ინიციატივაა, წარმოდგენილი პიროვნებები დიდი ადამიანები იყვნენ, არამარტო რაჭისთვის, არამედ მთელი საქართველოსთვის.

ასლან საგანელიძემ აღნიშნა, რომ დავით სხირტლაძის სურვილი იყო, რომ კულტურის სახლის მიმდებარედ სკვერში დიდი ღია სცენა განთავსებულიყო, რეაბილიტაციის დროს მოხდა დიდი სცენის მოწყობა, რომელიც სტანდარტების შესაბამისად დიდი ღონისძიებების მოსაწყობად მისაღებია.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის ადმინისტრაციულ საზღვრებში მდებარე გეოგრაფიული ობიექტების სახელდების საკითხზე, ქალაქ ამბროლაურში, მერაბ კოსტავას ქუჩაზე  მდებარე სკვერისათვის (ს/კN86.19.26.059) ბაჩანა ბრეგვაძის სახელის მინიჭების შესახებ, გამონაკლისის დაშვების თაობაზე განკარგულების დამტკიცების საკითხს.

კენჭის ყრის შედეგად მომხრე:24; წინააღმდეგი: არცერთი;

**გადაწყვიტეს:** დამტკიცდეს ამბროლაურის მუნიციპალიტეტის ადმინისტრაციულ საზღვრებში მდებარე გეოგრაფიული ობიექტების სახელდების საკითხზე, ქალაქ ამბროლაურში, მერაბ კოსტავას ქუჩაზე  მდებარე სკვერისათვის (ს/კN86.19.26.059) ბაჩანა ბრეგვაძის სახელის მინიჭების შესახებ, გამონაკლისის დაშვების თაობაზე განკარგულება.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ქალაქ ამბროლაურში დავით აღმაშენებლის ქუჩაზე (კულტურის ცენტრის მიმდებარედ) რეაბილიტირებული სკვერისათვის დავით (დათუნიკა) სხირტლაძის სახელის მინიჭების თაობაზე

*/პროექტი ოქმს თან ერთვის/*

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის ადმინისტრაციულ საზღვრებში მდებარე გეოგრაფიული ობიექტის სახელდების საკითხზე, ქალაქ ამბროლაურში დავით აღმაშენებლის ქუჩაზე სკვერისათვის დავით (დათუნიკა) სხირტლაძის სახელის მინიჭების შესახებ, გამონაკლისის დაშვების თაობაზე განკარგულების მიღების საკითხს.

კენჭის ყრის შედეგად მომხრე:24; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის ადმინისტრაციულ საზღვრებში მდებარე გეოგრაფიული ობიექტის სახელდების საკითხზე, ქალაქ ამბროლაურში დავით აღმაშენებლის ქუჩაზე სკვერისათვის დავით (დათუნიკა) სხირტლაძის სახელის მინიჭების შესახებ, გამონაკლისის დაშვების თაობაზე განკარგულება.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\21.04.2022წ..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

ასლან საგანელიძემ აღნიშნა, რომ როდესაც მიენიჭება სახელი სკვერებს, უნდა განთავსდეს ორივე სკვერში მათ შესახებ მოკლე ინფორმაციის შემცველი აბრა.

საკრებულოს თავმჯდომარე: ასლან საგანელიძე